google/wiki40b huggingface dataset:
Mambo Café (film)

Dej

Portorikánsky pár, Frank a jeho manželka Carmen, vlastní latinskoamerickú reštauráciu s názvom Mambo Café v španielskom Harleme v New Yorku. Ich syn Ricky, ktorý je veľký nezbedník a vždy si ho spájajú s krádežami a chuligánstvom. Ich dcéra Nydia, ktorá študuje na Bostonskej univerzite, prichádza neočakávane domov. Rodina ťažko zvláda jej návrat, dlhov majú vyše hlavy, reštaurácia nevynáša a nemá skoro žiadnych hostí. Niečo sa musí urobiť, pretože nedokážu podporovať dcérine univerzitné štúdium.
Rock Reunion

Vznik

Vznik kapely sa datuje až do roku 2006. Kapela však uvádza svoj oficiálny vznik až v roku 2008, kedy sa sformovalo prvé zloženie kapely – Kováč, Oravkin, Štrba, Dorinec. Reunion vznikli v Banskej Bystrici, odkiaľ pochádzajú zakladajúci členovia. Dnes z pomedzi nich v zostave figurujú len spevák Milan Kováč a gitarista a producent Radovan Oravkin.

Prelomový rok 2014

V priebehu roka 2014 kapela ohlásila v poradí druhý album Denník, ktorý vyšiel v marci 2015. Single z tohto albumu Denník a Dokonalá zaznamenali prelomový úspech v kariére a posunuli kapelu medzi najobľúbenejších interpretov. Kapela sama označuje obdobie pred rokom 2014 ako garážové. Od tohto prelomového dátumu nemá žiadny z vydaných singlov pod 100.000 videní na portáli youtube.com

Žáner

Kapela uvádza, že nehrá žiadny konkrétny hudobný žáner, a preto ho nemôžeme presne zaradiť. Najviac v ňom však prevládajú žánre rock a pop, obohatené o prvky elektronickej hudby. V niektorých momentoch počuť aj vplyvy amerického pop-punku. 
Reunion sa verejne v niekoľkých rozhovoroch ohradili voči škatuľkovaniu hudby do hudobných žánrov a ako sami tvrdia, hudba je buď dobrá, alebo zlá. 
Najväčší vplyv na smerovanie kapely v jej začiatkoch mali kapely Green Day, Blink 182, Sum 41.

Stretol som Dominiku tour 2019

Koncom roka 2018 kapela ohlásila svoje tretie a doposiaľ najväčšie turné s názvom Stretol som Dominiku tour. Názov vychádza z úvodnej frázy skladby Denník, ktorá sa stala populárnejšia ako názov samotnej skladby.
Na turné vyráža pri príležitosti nového albumu To najlepšie z nás a pri príležitosti osláv 10 výročia prvého koncertu. Turné má 8 zastávok - Považská Bystrica, Bratislava, Trnava, Vrútky, Žilina, Banská Bystrica, Bardejov a Poprad, no pre veľký záujem sa séria koncertov s názvom Stretol som Dominiku rozšírila o ďalšie termíny v máji a na jeseň roku 2019 aj do iných slovenských miest. Na koncertoch bude predstavený nový album, ale zároveň zaznejú aj najväčšie hity z predošlej tvorby.
Ivanka Trumpová

Vzdelanie a rodinný život

Je jedinou dcérou amerického prezidenta Donalda Trumpa a jeho prvej manželky, českej modelky Ivany Trumpovej. Absolvovala podnikateľskú školu Wharton School na Pensylvánskej univerzite, kde získala titul bakalárky ekonómie. Jej manželom sa 25. októbra 2009 stal majiteľ týždenníku The New York Observer, Jared Kushner, kvôli ktorému konvertovala na judaizmus. Dňa 27. marca 2016 sa im narodil už tretí potomok, syn Theodor Ted James.
Plynule hovorí po anglicky a francúzsky, z češtiny, rodného jazyka jej matky, však na rozdiel od svojho brata Donalda ovláda iba základy.

Kariéra

S bratmi Donaldom Trumpom mladším a Ericom Trumpom pôsobí na pozícií výkonnej viceprezidentky spoločnosti Trump Organization, ktorú vybudoval jej otec. Pri natáčaní televíznej show The Apprentice účinkovala ako arbiter a dohliadala nad prácou a výsledkami súťažiacich a jej tímu. Pôsobila tiež pri organizácií otcovej volebnej kampane v rámci jeho kandidatúry v prezidentských voľbách v roku 2016. Profiluje sa ako zástankyňa práv žien. Má svoju vlastnú značku oblečenia a doplnkov. Koncom júla 2018 sa rozhodla, že končí v módnom biznise aby sa mohla naplno venovať svojej funkcií prezidentskej poradkyne.

Osobný život

Je autorkou knihy Women who work, v ktorej ženám radí ako skĺbiť prácu a materstvo a výnos z tejto knihy venovala na charitu. Táto kniha je v podstate návodom, ako prispôsobiť život svojím vlastným prioritám a hodnotám. Na základe svojich skúseností radí ženám, ako úspešne prepojiť osobné životy s tými pracovnými.
Ivanka Trump vstáva skoro ráno, cvičí a medituje, do kancelárie prichádza medzi prvými. Svoj voľný čas venuje deťom, chodí skoro spať. Dáva prednosť kratším dovolenkám, tvrdo pracuje osem až 12 týždňov a potom si vezme voľno na predĺžený víkend. Tradičné týždňové alebo dvojtýždňové dovolenky sú u nej menej časté, častejšie predĺžené víkendy fungujú v ich rodine lepšie.
Montbert

Poloha

Obec má rozlohu 28,24 km². Najvyšší bod je položený 51 m n. m. a najnižší bod 7 m n. m.

Obyvateľstvo

Počet obyvateľov obce je 2 975 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Royal Albert Hall

Royal Albert Hall of Arts and Sciences je hala určená na usporadúvanie koncertov a iných umeleckých aktivít venovaná manželovi kráľovnej Viktórie, princovi Albertovi. Nachádza sa v južnom Kensingtone v londýnském obvode Kensington a Chelsea. Tvorí časť národného pamätníka princa Alberta, ktorého dekoratívnou časťou je Albertov pamätník na sever od Royal Albert Hall v Kensingtonských záhradách. V tejto hale je umiestnený najväčší organ v Spojenom kráľovstve a je miestom konania festivalu Proms.

Opis

Autori návrhu, Francis Fowke a H.Y. Darracott Scott, sa inšpirovali starovekými amfiteátrami. Hala má oválny tvar o rozmeroch 90 na 80 m a kapacitu 8 000 návštevníkov, i keď súčasné bezpečnostné predpisy dovoľujú maximálny počet 7 000. Obrovská sklenená strecha v kovovom ráme sa vypína do výšky 45 m. Na obvode haly je terakotový vlys zobrazujúci triumf vedy a umenia odkazujúci na účel, pre ktorý bola hala postavená.
Od svojho otvorenia 29. marca 1871 Royal Albert Hall hostila rôzne významné osobnosti a rozmanité akcie. Koná sa tu pravidelne festival klasickej hudby Proms, rôzne rockové koncerty, bály, baletné, operné a cirkusové predstavenia, konferencie a vzdelávacie akcie. Je i miestom rôznych športových stretnutí v boxe, tenise a zápasu (vrátane prvého turnaja v sumo, konaného mimo Japonsko).
Sviňucha okuliarnatá

Výskyt

Sviňucha okuliarnatá obýva vody Atlantiku pozdĺž juhoamerického pobrežia, od Uruguaja až po Ohňovú zem, a ďalej potom až k Falklandám a južnej Georgii, a ďalej žije v blízkosti Aucklandu, Tasmánie a juhu Austrálie v južnom Pacifiku a pri Heardovom ostrove a ostrove Kergueleny na juhu Indického oceánu. Veľmi zriedka boli jedinci videní v šírom mori.

Opis a spôsob života

Sviňucha okuliarnatá je najväčším zástupcom svojho rodu. Dorastá do dĺžky až 2 metre, hmotnosť kolíše medzi 60 - 80 kg, v niektorých prípadoch to môže byť až 120 kg. Chrbtová strana tela tohto kitovca je sfarbená čierno, brucho, boky a koreň chvosta sú biele až šedobiele. Prechod tmavého a svetlého sfarbenia je veľmi ostrý. Združuje sa do menších húfov. Jej korisťou sú hlavne ryby, ale tiež hlavonožce a kôrovce. Sviňucha okuliarnatá patrí k pomerne málo preskúmaným druhom a naše znalosti o nej sú neúplne. Doba gravidity sa pohybuje okolo 300 dní.
Ondrej Richard Halaga

Mladosť a štúdiá

Ondrej R. Halaga bol synom chudobného šarišského pastiera. Napriek skromným rodinným pomerom dostal súkromné vzdelanie v Banskej Bystrici a gymnaziálne vzdelanie v Prešove. V rokoch 1940-1945 študoval filozofiu a históriu na Slovenskej univerzite v Bratislave (dnes Filozofická fakulta Univerzity Komenského v Bratislave). Po skončení druhej svetovej vojny sa vrátil na Východné Slovensko. Najprv v Prešove organizoval občianske demokratické hnutie a neskôr začal pôsobiť v Košiciach.

Boj za univerzitu v Košiciach

V Košiciach sa stal redaktorom denníka Demokrat a obnovil spolok Východoslovenský akademik, ktorého rovnomenný časopis aj redigoval. Ľudia združení okolo Halagu v spolku aktívne lobovali za obnovu vysokoškolskej tradície v Košiciach. Vtedajší povereník vnútra Gustáv Husák však spolok rozpustil, preto Halaga vytvoril ďalší spolok Svojina, ktorý sa stal centrom východoslovenskej kultúrnej elity do jeho zrušenia v roku 1951. V roku 1959 sa v Košiciach podarilo založiť Univerzitu Pavla Jozefa Šafárika. Medzičasom sa Halaga stal riaditeľom Archívu mesta Košice a v roku 1961 vedúcim pracovníkom SAV v Bratislave.

Zákaz činnosti

Po okupácii Česko-Slovenska v roku 1968 mala akákoľvek redakcia zákaz vydávania Halagových prác. Tie mohli byť nanajvýš citované, ale bez uvedenia autorovho mena. Hlavným dôvodom jeho vyradenia bol fakt, že Halaga bránil pred osudom Podkarpatskej Rusi Východné Slovensko. Vedcovi bolo znemožnené stať sa docentom. Od roku 1974 pôsobil na Spoločenskovednom ústave SAV, v roku 1981 ho však prepustili. V roku 1985 bol dokonca prepadnutý vo vlastnej pracovni. V období pred rokom 1989 tak pracoval a publikoval v zahraničí, predovšetkým v Nemecku a Francúzsku.

Rehabilitácia

Po nežnej revolúcii bolo mnoho Halagových prác vydaných na Slovensku. V roku 2001 mu bol udelený titul Dr.Sc.h.c. - Doctor honoris causa, ktorý sa dovtedy udeľoval iba cudzincom.
Sósippos z Atén

Sósippos (starogr. Σώσιππος – Sósippos) bol olympijský víťaz v behu na jedno stadion v roku 388 pred Kr.
Sósippos z Atén si na 98. olympijských hrách v roku 388 pred Kr. vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.
Olympijské víťazstvo Sósippa z Atén zaznamenal historik Diodoros, aby tak datoval rok, v ktorom syrakúzsky tyran Dionysios opanoval mesto Hippónion. Záznam o olympijskom víťazstve Sósippa (ale z Delf) je uvedený aj v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
Systém nepriameho vstrekovania paliva

Systém nepriameho vstrekovanie paliva je spôsob prípravy zmesi zážihového spaľovacieho motora spaľujúceho zmes pripravenú z ľahkoodpariteľných kvapalných palív a vzduchu. Palivo pod tlakom prechádza cez dýzu s malým priemerom, následkom čoho dôjde k jeho rozprášeniu na drobné čiastočky a rýchlemu odparovaniu. Vstrekovanie a tvorba zmesi prebiehajú pred sacím (plniacim) ventilom, v potrubí,  alebo  kanáli. Preto sa takéto vstrekovanie nazýva nepriame.
Systémy s nepriamym vstrekom paliva majú za sebou dlhú históriu a patria k štandardnej výbave zážihových motorov. Ich základnou úlohou je pripraviť čo najhomogénnejšiu zmes paliva so vzduchom v správnom pomere. Pre bežné motory vybavené trojcestným katalyzátorom je správny stechiometrický pomer, t. j. súčiniteľ prebytku vzduchu λ = 1. Vstrekovacie tlaky sú 0,2 až 1 MPa.

Princíp práce

Na rozdiel od karburátora, pri ktorom je palivo vysávané podtlakom v jeho hrdle, sa pri vstrekovacom zariadení palivo vstrekuje do prúdu čistého vzduchu pretlakom. Pri pretlakovom vstrekovaní paliva je možné zabezpečiť lepšie rozprášenie paliva vo vzduchu. Rýchlosť odparovania paliva tak nie je závislá od tvaru a dĺžky sacieho potrubia, prípadne rýchlosti prúdenia vzduchu, ale môže byť priamo ovplyvnená vstrekovacím tlakom, dĺžkou a počtom vstrekov. Všeobecne platí, že čím vyšší vstrekovací tlak sa použije, tým lepšie sa palivo rozpráši a tým väčšia úspora paliva vzniká.
Vstrekovací systém obsahuje elektronickú riadiacu jednotku, ktorá pomocou Hallovho snímača zisťuje polohu kľukového hriadeľa. Vo vhodnom momente (uhol predvstreku), súbežne s otváraním sacieho ventilu dáva riadiaca jednotka pokyn na spustenie vstrekovacej trysky, ktorá strekne do prúdu vzduchu dávku paliva. Dávka paliva sa určuje hlavne podľa aktuálneho prietoku vzduchu meraného snímačom s prihliadnutím aj k ďalším faktorom tak, aby sa dosiahlo vhodné zloženie zmesi. Súčasne sa však kontroluje aj zloženie výfukových plynov motora pomocou λ-sondy, ktorá zisťuje súčiniteľ prebytku vzduchu (λ). Tento snímač poskytuje riadiacej jednotke spätnú väzbu, pre korekciu dávky paliva. Pre bežné motory s trojcestným katalyzátorom je nutné dodržať λ = 1 z dôvodu dosiahnutia maximálnej účinnosti katalyzátora a jeho ochrany pred znehodnotením.
Čím viac je stlačený pedál akcelerátora, tým je väčší prietok vzduchu a tým dlhšie dávky paliva riadiaca jednotka vstrekuje. S rastúcimi otáčkami motora riadiaca jednotka zvyšuje uhol predvstreku podľa dopredu daného vzťahu. Prvé jednobodové vstrekovacie jednotky vstrekovali palivo takmer kontinuálne, pričom sa v závislosti od otáčok a stlačenia pedálu akcelerátora menila dĺžka vstrekov a páuz medzi vstrekmi. Po zavedení viacbodových nepriamych vstrekovacích systémov sa vykonával vstrek obvykle simultánne vo všetkých valcoch, alebo skupinovo po dvojiciach / trojiciach valcov. Tento prístup však nebol efektívny, pretože sa palivo vstrekovalo do sacieho potrubia aj v čase, keď nebolo potrebné (palivo nakoniec bolo spálené, ale až pri nasledujúcom cykle). Ďalším krokom bolo zavedenie sekvenčného vstrekovania, pri ktorom vstrekuje len vstrekovač zodpovedajúci práve nasávajúcemu valcu.
Technický skúšobný ústav Piešťany

História

V roku 1949 vznikol na základe Rozhodnutia Ministerstva strojárenstva v Prahe, č. j. 12457/50-V-IV-1, výskumný a vývojový závod ako súčasť Kovotechny Praha a v roku 1950 bol ako jej súčasť založený výskumný a vývojový závod Kovotechna Piešťany, ktorého hlavnou náplňou bol výskum, vývoj a skúšanie výrobkov predovšetkým kovového spotrebného tovaru.
V roku 1952 sa tento závod transformoval na skúšobňu výrobkov a materiálov, ktorej počiatočný sortiment tvoril kovový spotrebný tovar, neskôr liečebné nástroje a prístroje, domáce strojčeky, kovový riad, obaly, rysovacie a meracie potreby, neskôr sa uplatnili metrologické činnosti. Od roku 1958 vykonával Piešťanský závod Kovotechna Praha akostné značkovanie výrobkov. Od roku 1960 ako Kovotechna závod 04 bola autorizovaná skúšobňa Piešťany súčasťou VHJ Kovový tovar v Trnave.
1. januára 1965 bol zriadený Strojírenský zkušební ústav v Brne (SZÚ) a skúšobňa v Piešťanoch sa stala jednou z jeho pobočiek. Vďaka rozrastajúcim aktivitám vznikol v roku 1969 zámer na výstavbu nového skúšobníckeho objektu. Výstavba skúšobného areálu trvala od r. 1973 do r. 1991. Dňom 1. 1. 1975 vznikol z pobočky v SZÚ v Piešťanoch Československý ústav pre atestáciu prístrojov a zariadení - SKTC č. 243 - ako právne samostatná štátna hospodárska organizácia podriadená Úradu pre normalizáciu a meranie v Prahe. V roku 1992 zmenil svoj názov na Technický skúšobný ústav, štátny podnik (TSÚ), od roku 1998 sa ustálila podoba názvu na Technický skúšobný ústav Piešťany, š.p. Po vzniku samostatnej Slovenskej republiky sa k 1.1.1993 zriaďovateľom TSÚ Piešťany stal  Úrad pre normalizáciu, metrológiu a skúšobníctvo SR podľa zákona  111/1990 Z.z.
A.out

Použitie

a.out formát pre PDP-7, podobný a.out formátu použitému pre PDP-11, sa objavil v prvom vydaní UNIXu. Bol nahradený formátom COFF vo vydaní AT&T Unix System V, ktorý bol nahradený formátom ELF vo vydaní System V Release 4.
Aj keď Berkeley Unix používal a.out naďalej po nejaký čas, moderné BSD systémy už odvtedy prešli na ELF. NetBSD/i386 prešiel z formátu a.out na ELF formálne vo svojom vydaní 1.5. FreeBSD/i386 prešiel na ELF počas zmeny z 2.2 na 3.0.
a.out formát nemá priamu podporu pre debug informácie, ale môže byť použitý spolu so stabs, ktorý používa položky špeciálnej tabuľky symbolov na uloženie dát.
Linux taktiež používal a.out do jadra 1.2 (podpora ELF bola pridaná v experimentálnej verzii 1.1.52), keď bol nahradený formátom ELF aj pre túto platformu. Prechod Linuxu na ELF bol viacmenej nutný kvôli komplexnej povahe vytvárania a.out zdieľaných knižníc pre túto platformu, ktorá zahŕňala potrebu registrovať virtuálny adresný priestor pre polohu knižnice s centrálnou autoritou, pretože a.out ld.so v Linuxe nebol schopný relokovať zdieľané knižnice. Rôzne odrody BSD boli schopné používať a.out binárne súbory ešte dlhú dobu po nútenom prechode Linuxu na ELF pre ich o niečo flexibilnejšiu povahu a.out formátu v porovnaní s Linuxom.
Kostol svätého Jakuba Väčšieho (Jihlava)

Kostol svätého Jakuba Väčšieho je rímskokatolícky kostol svätého Jakuba Väčšieho (označovaný aj ako svätý Jakub Starší) a najväčší kostol v Jihlave. Nachádza sa na Jakubskom námestí a jeho dve veže, z ktorých jedna slúži ako vyhliadková, sú dominantou mesta. Chrám je od roku 2008 chránený ako národná kultúrna pamiatka Českej republiky.

Dejiny

Kostol začali stavať začiatkom 40. rokov 13. storočia a v máji 1257 k nemu bolo prenesené sídlo farnosti od staršieho kostola sv. Jána Krstiteľa. Severná veža vysoká 63 metrov bola dokončená na začiatku 14. storočia, v 30. rokoch 15. storočia bola pristavená južná veža slúžiaca na zavesenie zvonov. V roku 1591 získali patronátne právo premonštráti zo Strahovského kláštora, ktorí tu pôsobia až do súčasnosti. Na severnej strane kostola bola v roku 1702 pristavená kaplnka Panny Márie Bolestnej, oddelená od chrámového priestoru barokovou mrežou.
Voľba prezidenta Slovenskej republiky v roku 1993

Prvá voľba – 13. schôdza Národnej rady Slovenskej republiky

Do prvej voľby boli ako kandidáti navrhnutí vtedajší poslanci Národnej rady Roman Kováč (HZDS), Milan Ftáčnik (SDĽ), Anton Neuwirth (KDH) a Jozef Prokeš (SNS).
Fyzickogeografické členenie Slovenska

Fyzickogeografické členenie Slovenska resp. fyzickogeografická regionalizácia Slovenska je fyzickogeografické členenie resp. fyzickogeografická regionalizácia územia Slovenska, teda členenie resp. regionalizácia tohto územia z hľadiska fyzickej geografie.
Existujú čiastkové prístupy k fyzickogeografickému členeniu (založené len na jednej disciplíne fyzickej geografie) a komplexné prístupy (zohľadňujú viacero disciplín fyzickej geografie, ale najmä geomorfológiu).
Potenza

Dejiny

V staroveku bolo blízko sídlo Potentia, z ktorého sa odvodil názov dnešného mesta. V 6. storočí mesto pripadlo vojvodstvu Benevento. Saracéni dosiahli toto územie ešte pred dobytím Normanmi. V 12. storočí sa mesto stalo sídlom biskupa. V 1137 boli v meste pápež Inocent II. a cisár Lothar III., ktorý sa neúspešne pokúšali dobyť územie ovládané Normanmi. V rokoch 1148/1149 hostil Roger II. Sicílsky francúzskeho kráľa Ľudovít VII. (Francúzsko), ktorému bolo normanské loďstvo uvoľnené od Saracénov. Po drancovaní cisárom Fridrichom II. ostalo mesto verné Hohenstaufovcom, na základe čoho bolo skoro kompletne zničené Karolom I. z Anjou. Počas následujúcich rokov bolo mesto pod vládou viacerých feudálov. Potenza bola aj miestom vzbury proti španielskej nadvláde.
S deklaráciou Neapolskej republiky v 1799, bola Potenza jedným z prvým miest kde ľudia povstali proti kráľovi. V roku 1806 mesto dobyla francúzska armáda a ustanovila ho ako hlavné mesto regiónu Basilicata. Kráľ Joachim Murat zlepšil v meste podmienky a administratívu. V roku 1848 vypuklo povstanie, ktoré bolo Bourbonovcami potlačené. Mesto povstalo naposledy v roku 1860, pred tým ako Garibaldiho revolučné vojská spôsobili zjednotenie Talianska.
V septembri 1943 zasiahlo mesto ťažké spojenecké bombardovanie.
Mesto zasiahli viaceré ničivé zemetrasenia v rokoch 1273, 1694 1857 a 1980.
Barcugnan

Poloha

Obec má rozlohu 9,11 km². Najvyšší bod je položený 311 m n. m. a najnižší bod 190 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biobío (rieka)

Priebeh toku

Odteká z jazier Galletué a Icalma v nadmorskej výške 1 430 m n. m. na západných svahoch Patagónskych Ánd. Ústi do zálivu Arauco v Tichom oceáne pri meste Concepción, pričom vytvára estuár široký až 3km. V ústí sa nachádza piesočný prah. Hlavné prítoky sú rieky Malleco a Laja.

Vodný režim

Zdrojom vody sú prevažne dažďové zrážky. Režim je povodňový. Vyššej úrovne dosahuje hladina rieky v zime. Priemerný prietok činí 899 m³/s.
Na rieke je rozvinutá vodná doprava od mesta Nacimiento až k ústiu.
Barenton-Cel

Polohopis

Barenton-Cel má rozlohu 6,69 km². Najvyšší bod je položený 106 m n. m. a najnižší bod 63 m n. m.

Obyvateľstvo

Barenton-Cel má 142 obyvateľov (2009).
Graf vývoja obyvateľstva:
Zdroje: INSEE
Sonátová forma

Sonátová forma je hudobná forma využívaná v dielach klasickej hudby. Je to najviac rozšírená forma. Sonátovú formu majú prvé vety rôznych diel komornej i orchestrálnej hudby - sonát, sláčikových kvartét, ouvertúr, koncertov, symfónií, a iných. Často sa využíva tiež v záverečných vetách sonát, sláčikových kvartét a koncertov.

Dejiny

Hoci v období baroka už existovali skladby označované sonáty, sonátová forma ako taká neexistovala. Počiatky tradičnej sonátovej formy siahajú do obdobia raného klasicizmu, kde sa o jej vývoj zaslúžili najmä Johann Stamitz, Carl Philip Emmanuel Bach a ďalší skladatelia. O ustálenie jej formy sa významným sposobom zaslúžil Joseph Haydn. V dobe Haydna, Mozarta a Beethovena už mala sonátová forma pevne danú štruktúru. Sonátová forma sa stala základnou hudobnou formou, využívanou počas celého romantizmu i 20. storočia. Postupne však dochádzalo k modifikáciam rozneho rozsahu.
Confolent-Port-Dieu

Poloha

Obec má rozlohu 8,47 km². Najvyšší bod je položený 786 m n. m. a najnižší bod 520 m n. m.

Obyvateľstvo

Počet obyvateľov obce je 29 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Na loučkách

Ochrana

Dôvodom ochrany je zachovanie typického krušnohorského rašeliniska s významnou kvetenou a s krížencami kosodreviny.
Majstrovstvá sveta v hádzanej mužov 1999

Skupina A

Káhira

Skupina B

Káhira

Skupina C

Ismailia

Skupina D

Port Said
Fontaine-Chalendray

Poloha

Obec má rozlohu 18,86 km². Najvyšší bod je položený 154 m n. m. a najnižší bod 69 m n. m.

Obyvateľstvo

Počet obyvateľov obce je 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Užovka stromová

Užovka stromová (iné názvy: štíhlovka stromová , staršie: had stromový , had hôrny , užovka Aeskulapova , užovka Eskulapova , Eskulapova užovka ; lat. Zamenis longissima/longissimus, staršie Elaphe longissima) je druh z čeľade užovkovité.

Poznávacie znaky

Náš najväčší had. Niektoré exempláre merajú vyše 150 cm. Telo je štíhle, svalnaté. V strede tela je 23 radov šupín, ostatné užovky ich majú spravidla iba 19. Brušné štítky (220 – 230) sú po stranách ohnuté do výšky a utvárajú hranu, ktorá im umožňuje liezť aj po stromoch. Predočný štítok je jeden.

Ekológia a biotop

Obýva teplejšie lesy, kroviská, zarastené okraje polí, parky a záhrady. Uprednostňuje opustené chaty, stodoly, ruiny, najmä staré hradiská. Živí sa myšovitými hlodavcami, vtákmi a jaštericami. Požiera aj uhynuté jedince. Zimné úkryty opúšťa koncom apríla alebo začiatkom mája. Pári sa v máji. Vajíčka v počte 5 – 8 znáša do starých pňov, do hnijúcich povalových trámov, opadaného lístia i raždia. Mláďatá sa liahnu v auguste a v septembri a merajú asi 20 cm.

Výskyt a stav na Slovensku

Obýva teplejšie oblasti. Hojnejšie sa vyskytuje iba v Malých Karpatoch, v predhoriach Štiavnických vrchov a vo Vihorlatských vrchoch. Inde je zriedkavá. Najvyššia známa lokalita je hrad Muráň (935 m n m).

Ochrana

Zoogeograficky dôležitý teplomilný druh. Naše územie tvorí časť severnej hranice areálu. Ľahko si privyká na turistický ruch a prítomnosť človeka. Stráca plachosť, čo sa jej stáva osudným. Jej stav preto klesá. Treba ju zaradiť do zoznamu ohrozených druhov.
Klemensova ulica (Bratislava)

Národné kultúrne pamiatky

Na ulici sa nachádzajú národné kultúrne pamiatky – budovy s číslami 4, 6, 8, 10, 12, 15, 17 a 19.
Na Klemensovej 4 a 6 stojí budova bývalého stavebného družstva Slovenský domov, postavená v roku 1924 podľa projektu Jindřicha Merganca, ktorej prevládajúci sloh je kubizmus. Riaditeľstvo Železníc Slovenskej republiky sídli v budove na Klemensovej 8, ktorá bola postavená v rokoch 1925 – 1927 v štýle funkcionalizmu.
Na Klemensovej 10 sa nachádza secesný nájomný dom z roku 1903. V rovnakom štýle je postavený dom na Klemensovej 12, z rokov 1904 – 1905, ktorý si dal postaviť stavebný podnikateľ Anton Durvay. Autorom architektonického projektu bol Ludwig Baumann (1853 – 1936).
Na Klemensovej 15 a 17 stojí "Družstevný obytný dom zamestnancov SND", známy ako "Herecký dom". Bol postavený v rokoch 1922 – 1923 v štýle kubizmu pre zamestnancov SND. Architektom stavby bol Jindřich Merganc.
Budova na Klemensovej 19 bola postavená v štýle moderny v roku 1921, sídlia v nej Ústavy spoločenských vied SAV. Autorom reliéfu nad portálom do budovy je Alojz Rigele.